Obrazloženje proračuna sastoji se od obrazloženja općeg dijela proračuna i obrazloženja posebnog dijela proračuna kako slijedi:

OBRAZLOŽENJE PRORAČUNA

Osnovna škola Ljudevita Modeca javna je ustanova koja se bavi odgojno- obrazovnom djelatnošću djece od 6 do 15 godina. Nacionalni kurikulum i Okvirni godišnji izvedbeni kurikulum osnovni su dokumenti po kojima se radi i u spomenutim dokumentima navedene su pojedinosti rada Škole te pokazatelji kako učenici, učitelji i stručni suradnici ostvaruju veće ili manje projekte i programe u kojima se bolje upoznaje svoj uži i širi zavičaj, ali u kojima se ostvaruje i suradnja s kulturnim i vjerskim institucijama, sportskim udrugama i udrugama građana, drugim školama i gospodarstvenicima.

Osnovna škola Ljudevita Modeca proračunski je korisnik Grada Križevaca, uvrštena u Registar proračunskih korisnika pod RKP brojem 08570, prema Pravilniku o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (NN 128/09,142/14,23/19 i 83/21).

Sukladno proračunskim klasifikacijama, prema djelokrugu rada i postavljenim ciljevima uvrštena je u Proračun Grada Križevaca kako slijedi:

1. Lokacijska klasifikacija: Grad Križevci
2. Organizacijska klasifikacija:

 Razdjel 301 Upravni odjel za odgoj, obrazovanje, kulturu, sport, socijalnu skrb,

 nacionalne manjine i turizam, Glava 30102 Osnovnoškolsko obrazovanje

1. Programska klasifikacija:

 3201 Osnovnoškolsko obrazovanje u OŠ Ljudevita Modeca Križevci

1. Ekonomska klasifikacija:

Prihodi i primici, te rashodi i izdaci razvrstani su u razrede, skupine, podskupine, odjeljke i osnovne račune prema važećem Računskom planu

1. Funkcijska klasifikacija:
2. Obrazovanje
3. **OBRAZLOŽENJE OPĆEG DIJELA PRORAČUNA**

**OBRAZLOŽENJE PRIHODA I RASHODA, PRIMITAKA I IZDATAKA PRORAČUNA**

**PRIHODI**

**PRIHODI POSLOVANJA (6)**

Prihodi poslovanja za 2024. godinu planirani su u iznosu 3.431.571,00 euro, u okviru čega su najznačajnije vrste prihodi iz drugih proračuna te ostalih subjekata unutar općeg proračuna dok projekcija prihoda poslovanja za 2025. godinu iznosi 3.382.300,00 eura, a za 2026. godinu 3.393.300,00 eura. Smanjenje u odnosu u na plan za 2024. godinu odnosi se na prihode iz drugih proračuna te ostalih subjekata unutar općeg proračuna te pomoći proračunskim korisnicima temeljem prijenosa sredstava EU, gdje su u 2024. godini planirani prihodi koji su ugovoreni, dok za naredne dvije godine nisu poznati.

 Pomoći iz inozemstva i od subjekata unutar općeg proračuna (63)

Pomoći iz inozemstva i od subjekata unutar općeg proračuna planirani su u iznosu od 2.469.800,00 eura.

Planirana sredstva odnose se na sredstva iz državnog proračuna za županijska stručna vijeća u iznosu od 800,00 eura, za nabavu radnih udžbenika obveznih i izbornih predmeta u iznosu od 34.000,00 eura, za sufinanciranje troškova prehrane učenika u iznosu od 100.000,00 eura, za isplatu mentorstva u iznosu od 200,00 eura, na nabavu higijenskih potrepština u iznosu od 1.800,00 eura, na sredstva za isplatu plaće, naknade za prijevoz i ostalih materijalnih prava zaposlenicima u iznosu od 2.324.000,00 eura te na nabavu udžbenika trajnog karaktera u iznosu od 4.000,00 eura i na opremanje školske knjižnice lektirom u iznosu od 1.200,00 eura.

Planirana su i sredstva od Koprivničko-križevačke županije u iznosu od 3.800,00 eura za školska natjecanja.

Prihodi od imovine (64)

Prihodi od imovine ostvaruju se od dividendi na dionice ZABA-e.

Prihodi od upravnih i administrativnih pristojbi, pristojbi po posebnim propisima i naknada (65)

Prihodi od upravnih i administrativnih pristojbi, pristojbi po posebnim propisima i naknada planirani su u iznosu 13.000,00 eura, a obuhvaćaju uplate roditelja za sufinanciranje školske kuhinje i sufinanciranje usluga produženog boravka u iznosu od 12.950,00 eura kao i uplate roditelja za oštećene udžbenike u iznosu od 50,00 eura.

Prihodi od prodaje proizvoda i robe te pruženih usluga i prihodi od donacija (66)

Prihodi od prodaje proizvoda i robe te pruženih usluga, prihodi od donacija planirani su u iznosu 28.400,00 eura, a radi se o prihodima od prodaje starog papira, iznajmljivanja sportske dvorane, stanova i školskog prostora u iznosu od 25.300,00 eura te donacijama kojima je svrha određena od donatora za poluzavršna državna natjecanja financiranu od Hrvatskog školskog sportskog saveza i uplata roditelja za osiguranje učenika u iznosu 3.100,00 eura.

Prihodi iz nadležnog proračuna i od HZZO-a temeljem ugovornih obveza (67)

Prihodi iz nadležnog proračuna i od HZZO-a temeljem ugovornih obveza planirani su u iznosu 919.171,00 eura i obuhvaćaju prihode za prijevoz učenika u iznosu od 160.000,00 eura, prihode za gradska natjecanja, sredstva za pokrivanje dijela troškova sportske dvorane, najam nove sportske dvorane, Školski medni dan, dar za Sv. Nikolu u iznosu od 381.521,00 eura, prihode za isplatu plaća pomoćnicima u nastavi 59.550,00 eura, učiteljima u produženom boravku 88.700,00 eura te za građanski odgoj 3.500,00 eura, prihode za potrebe redovnog financiranja iz nadležnog proračuna u iznosu od 218.900,00 eura te prihode za Školsku shemu u iznosu 7.000,00 eura.

**PRIHODI OD PRODAJE NEFINANCIJSKE IMOVINE (7)**

Prihodi od prodaje proizvedene dugotrajne imovine (72)

Prihodi od prodaje proizvedene dugotrajne imovine planirani su u ukupnom iznosu 500,00 eura, a odnose se na prihode od prodaje stanova na kojima postoji stanarsko pravo.

**RASHODI**

**RASHODI POSLOVANJA (3)**

Rashodi poslovanja Osnovne škole Ljudevita Modeca planirani su za 2024. godinu u iznosu 3.305.071,00 eura, od čega su najznačajnija vrsta rashodi za zaposlene i materijalni rashodi.

Projekcija rashoda poslovanja za 2025. godinu iznosi 3.249.100,00 eura, dok projekcija za 2026. godinu iznosi 3.260.100,00 eura, a smanjenje u odnosu na plan za 2024. godinu najvećim dijelom se odnosi na skupinu 31 Rashodi za zaposlene gdje su u 2024. godini planirani rashodi za isplatu plaće i materijalnih naknada pomoćnicima u nastavi dok za naredne dvije godine nisu uključeni jer nisu izvjesni i ugovoreni.

Rashodi za zaposlene (31)

Rashodi za zaposlene planirani su u iznosu od 2.436.280,00 eura, a obuhvaćaju rashode za plaće (bruto), doprinose na plaće (doprinos za zdravstveno osiguranje) i ostale materijalne naknade za zaposlene uključujući i rashode za plaće učitelja u produženom boravku, pomoćnike u nastavi i zaposlenika za izvođenje izvannastavne aktivnosti Građanski odgoj i obrazovanje.

Materijalni rashodi (32)

Materijalni rashodi planirani su u iznosu od 832.941,00 euro i odnose se na naknade troškova zaposlenima za službena putovanja, rashode za materijal i energiju, rashode za usluge te ostale nespomenute rashode poslovanja.

Financijski rashodi (34)

Financijski rashodi planirani su u iznosu od 50,00 eura, a obuhvaćaju zatezne kamate iz poslovnih odnosa.

Naknade građanima i kućanstvima na temelju osiguranja i druge naknade (37)

Naknade građanima i kućanstvima na temelju osiguranja i druge naknade obuhvaćaju nabavu i dokup radnih udžbenika obveznih i izbornih predmeta.

Ostali rashodi (38)

Ostali rashodi odnose se na tekuće donacije u naravi- opskrba besplatnim higijenskim potrepštinama.

**RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine obuhvaćaju rashode za nabavu proizvedene dugotrajne imovine i rashode za dodatna ulaganja na nefinancijskoj imovini, a za 2024. godinu planirani su u iznosu 127.000,00 eura.

Projekcija rashoda za nabavu nefinancijske imovine za 2025. godinu iznosi 133.700,00 eura kao i projekcija proračuna za 2026. godinu.

Rashodi za nabavu proizvedene dugotrajne imovine (42)

Rashodi za nabavu proizvedene dugotrajne imovine obuhvaćaju rashode za nabavu postrojenja i opreme (računala i računalna oprema, namještaj, sportska oprema, strojevi) i knjiga za školsku knjižnicu u planiranom iznosu 42.500,00 eura.

Rashodi za dodatna ulaganja na nefinancijskoj imovini (45)

Rashodi za dodatna ulaganja na nefinancijskoj imovin planirani su u ukupnom iznosu 84.500,00 eura i obuhvaćaju dodatna ulaganja na građevinskim objektima (sanacija hodnika i pročelja u područnoj školi Vojakovac, rekonstrukcija zidova u područnoj školi Veliki Raven).

**PRIMICI I IZDACI**

U planu za 2024. godinu te projekcijama za 2025. i 2026. godinu nisu planirani primici i izdaci.

**Obrazloženje prenesenog viška ili manjka iz 2023. godine**

Financijski plan za 2024. godinu uravnotežen je, i nema prenesenog viška niti manjka iz 2023. godine.

Predviđeni višak/manjak po završetku 2023. godine (kumulirani) -manjak upisati s predznakom minus

 0,00 eura

**B) OBRAZLOŽENJE POSEBNOG DIJELA PRORAČUNA**

|  |  |  |
| --- | --- | --- |
| Planirani rashodi u okviru programa **3201 osnovnoškolsko obrazovanje u OŠ Ljudevita Modeca Križevci**, raspoređeni su po aktivnostima i izvorima kako slijede: **AKTIVNOST**  | **NAZIV**  | **Iznos EUR** |
| A320101 | RASHODI ZAKONSKOG STANDARDA  | 378.900,00 |
| A320102 | RASHODI IZNAD ZAKONSKOG STANDARDA  | 2.884.421,00 |
| A320124 | POMOZIMO JEDNI DRUGIMA VI (2023.-2024.) | 59.550,00 |
| A320125 | GRAĐANSKI ODGOJ | 3.500,00 |
| A320121 | PRODUŽENI BORAVAK | 98.700,00 |
| A320126 | ŠKOLSKA SHEMA (2023.-2024.) | 7.000,00 |
| **Ukupno** |  | **3.432.071,00** |
|  |  |  |
|  |  |  |
|  |  |

**AKTIVNOST A320101 – RASHODI ZAKONSKOG STANDARDA**

Ukupni rashodi zakonskog standarda planirani su u iznosu 378.900,00 eura. Sastoje se od:

**32 Materijalni rashodi** *(Izvor 11 - Opći prihodi i primici)* uključuju troškove prijevoza učenika u iznosu od 160.000,00 eura. Rashodi zakonskog standarda financirani su iz dodatnog udjela u porezu na dohodak za osnovno školstvo.

**32 Materijalni rashodi** *(Izvor 43 – Rashodi zakonskog standarda)* u iznosu 180.350,00 eura uključuju redovan rad s namjenom za naknade troškova zaposlenima za službena putovanja, uredski materijal, literaturu, materijal i sredstva za čišćenje i održavanje, energiju, materijal i dijelove za tekuće i investicijsko održavanje, sitni inventar te službenu i zaštitnu obuću i odjeću, usluge telefona, pošte i prijevoza, usluge tekućeg i investicijskog održavanja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, premiju osiguranja prijevoznih sredstava, članarine, pristojbe i naknade.

**34 Financijski rashodi** *(Izvor 43 – Rashodi zakonskog standarda)* obuhvaća zatezne kamate iz poslovnih odnosa u planiranom iznosu od 50,00 eura.

**42 Rashodi za nabavu proizvedene dugotrajne imovine** *(Izvor 43 – Rashodi zakonskog standarda)*  Odnose se na nabavu računalne opreme, namještaja, ostale uredske opreme, opreme za grijanje, ventilaciju i hlađenje, sportske opreme, knjiga za potrebe školske knjižnice.

**45 Rashodi za dodatna ulaganja na nefinancijskoj imovini** *(Izvor 43 – Rashodi zakonskog standarda*) planirani su u iznosu od 29.500,00 eura, a obuhvaćaju sanaciju hodnika i pročelja u područnoj školi Vojakovac te zamjenu stolarije u matičnoj školi.

**AKTIVNOST A320102 – RASHODI IZNAD ZAKONSKOG STANDARDA**

**Izvor 11 – Opći prihodi i primici**planirani su su u iznosu od 381.521,00 eura. Najvećim dijelom financirani su dodatnim sredstvima Grada i obuhvaćaju sredstva za troškove prijevoza za besplatnu prehranu za učenike područnih škola, dio rashoda vezanih za sportsku dvoranu, rashode za najamninu novoizgrađene sportske dvorane za potrebe provedbe nastave tjelesne i zdravstvene kulture i rashode za nabavu aparata za zavarivanje i klima uređaja, rekonstrukciju zidova u područnoj školi Veliki Raven i izgradnju fotonaponske sunčane elektrane.

**Izvor 21 -Vlastiti prihodi-** planirani su u iznosu 26.500,00 eura razmjerno očekivanim uplatama od iznajmljivanja sportske dvorane, prostora zalogajnice, školskih stanova i školskog prostora u područnim školama Apatovec i Glogovnica.

**Izvor 31- Prihodi po posebnim propisima-**odnose se na nabavu namirnica za školsku kuhinju i ostale rashode koji su vezani uz školsku prehranu, financiranu uplatama roditelja.

**Izvor 42 - Prihodi iz drugih proračuna te ostalih subjekata unutar općeg proračuna-** obuhvaćaju troškove organizacije županijskih stručnih vijeća razredne nastave, glazbene kulture, rashode za plaće, naknade za prijevoz , ostale materijalne naknade, novčane naknade zbog nezapošljavanja određene kvote osoba s invaliditetom, rashode za sufinanciranje troškova prehrane učenika i sredstva za opskrbu besplatnim menstrualnim potrepštinama, a doznačuju se od Ministarstva znanosti i obrazovanja. Ostali rashodi financirani iz izvora 42 odnose se na rashode za mentorstvo učitelja, rashode za nabavu udžbenika obveznih i izbornih predmeta radnog karaktera i rashode za organizaciju županijskih natjecanja koje doznačuje Koprivničko-križevačke županija.

**Izvor 51- Donacije-** sredstva donacija troše se namjenski od ostvarenih donacija - od Hrvatskog školskog sportskog saveza Zagreb za državna i poludržavna natjecanja i od uplata roditelja za osiguranje učenika.

**Izvor 61-Prihodi od prodaje imovine** – planirani su rashodi za pokrivanje troškova tekućeg i investicijskog održavanja.

**AKTIVNOST A320124 POMOZIMO JEDNI DRUGIMA VI (2023.-2024.)**

U okviru aktivnosti Pomozimo jedni drugima VI planirani su rashodi za zaposlene (isplata plaća, naknada za prijevoz i ostalih materijalnih naknada) za pomoćnike u nastavi financiranih iz tri izvora: 11 – opći prihodi i primici u iznosu 6.000,00 eura, 42 - Prihodi iz drugih proračuna te ostalih subjekata unutar općeg proračuna u iznosu 8.050,00 eura i 44 pomoći proračunskim korisnicima temeljem prijenosa sredstava EU u iznosu 46.500,00 eura.

**AKTIVNOST A320125 GRAĐANSKI ODGOJ**

U okviru ove aktivnosti planirana su sredstva za isplatu plaće zaposleniku za izvođenje izvanškolske aktivnosti, a financirana sredstvima Osnivača iz izvora 11 iznad zakonskog standarda.

**AKTIVNOST A320121 PRODUŽENI BORAVAK**

**A**ktivnost Produženi boravak financirana je iz dva izvora: 11- Opći prihodi i primici -isplata plaća i ostalih materijalnih naknada učiteljima u produženom boravku u iznosu od 88.700,00 eura i 31 Prihodi po posebnim propisima u iznosu od 10.000,00 eura- najvećim dijelom se odnose na nabavu namirnica za učenike u produženom boravku financiranu uplatama roditelja.

**AKTIVNOST A320126 ŠKOLSKA SHEMA (2023.-2024.)**

Aktivnost Školska shema odnosi se na nabavu voća i voćnih sokova te mlijeka financiranih EU sredstvima od strane Agencije za plaćanja u poljoprivredi, a financirana je iz dva izvora: 42 - Prihodi iz drugih proračuna te ostalih subjekata unutar općeg proračuna u iznosu 1.000,00 eura i izvora 44- pomoći proračunskim korisnicima temeljem prijenosa sredstava EU u iznosu od 6.000,00 eura.

**CILJEVI I POKAZATELJI USPJEŠNOSTI**

Rad Škole usklađen je s pozitivnim zakonima i strategijama Republike Hrvatske i usvojenim prioritetima, mjerama i projektima koji su sadržani u Planu razvoja Grada Križevaca za razdoblje do 2030. godine.

Zakonska osnova za rad Škole su Zakon o odgoju i obrazovanju u osnovnoj i srednjoj školi ( Narodne novine broj : 87/08, 86/09, 92/10, 105/10, 90/11, 16/12, 86/12, 94/13, 152/14 i 7/17 , 68/18 , 98/19, 64/20 i 151/22); Zakon o radu (Narodne novine broj: 93/14, 127/17, 98/19, 151/22 i 64/23), Zakon o zaštiti na radu ( Narodne novine broj: 71/14, 118/14 i 154/14 i 96/18), Zakon o fiskalnoj odgovornosti (Narodne novine broj: 111/18 i 83/23) te ostali zakoni, pravilnici, odluke i uredbe koji zadiru u rad Škole.

Osnovna škola Ljudevita Modeca provela je preventivne programe u svrhu poboljšanja zdravlja učenika i sprečavanja nasilja (nasilnog ponašanja) među učenicima koje provodi stručna služba škole. U nastavnoj godini 2022./2023. Osnovnu školu Ljudevita Modeca završilo je 108 učenika osmog razreda. Do kraja nastavne godine 2022./2023. ostvareno je najmanje 175 nastavnih radnih dana po razredima. Nastavni program u svim nastavnim predmetima je u potpunosti ostvaren.

 Na pomoć u učenju i nadoknađivanju znanja kroz dopunski rad upućeno je: 1 učenica iz njemačkog jezika (0,1%), 2 učenika iz hrvatskog jezika (RN) (0,3%), 2 učenika iz matematike (RN), jedna učenica je upućena na polaganje razrednog ispita.

Na kraju nastavne godine učenici su ostvarili sljedeći uspjeh: 99,4% učenika je pozitivno ocijenjeno, a 0,4% učenika je upućeno na pomoć u učenju i nadoknađivanju znanja kroz dopunski rad, 0,1% učenika je upućeno na ponavljanje razreda, 0,1% učenika polaže razredni ispit. Nakon održane pomoći u učenju i nadoknađivanju znanja kroz dopunski rad 99,9% učenika je dobilo pozitivnu ocjenu. Od toga 0,3% učenika prelazi u viši razred temeljem članka 78. stavka 1. Zakona o odgoju i obrazovanju u osnovnoj i srednjoj školi. U razrednoj nastavi svi učenici prelaze u viši razred. Od toga 0,6% učenika ima jednu negativnu ocjenu i prelazi u viši razred temeljem članka 78. stavka 1. Zakona o odgoju i obrazovanju u osnovnoj i srednjoj školi. U predmetnoj nastavi pozitivno je ocijenjeno 99,5% učenika, a 0,2% učenika upućeno je na ponavljanje razreda, (a 0,2 polaganje predmetnog ispita). Opći uspjeh učenika na kraju nastavne godine i održane pomoći u učenju i nadoknađivanju znanja kroz dopunski rad je sljedeći: 56,6% učenika je odličnih, 37,8% vrlo dobrih, 5,2% dobrih, 0,1% učenika je upućeno na ponavljanje razreda. Tijekom školske godine 2022./23. izrečeno je 80 usmenih pohvala razrednika učenicima za savjestan i odgovoran odnos prema drugima i prema radu. 167 učenika je pismeno pohvaljeno zbog odličnog uspjeha – prosjek ocjena 5,0. Nagrađeno je 6 učenika.

 Pokazatelji rezultata zasnivaju se na broju učenika koji sudjeluju na državnim smotrama i natjecanjima sa polaznom vrijednošću 10 učenika i broju učenika polaznika dodatnih programa/ dodatne nastave polazne vrijednosti 40 učenika. Pokazatelji učinka mjere se izvođenjem i organiziranjem dodatne nastave kojom se učenike potiče i motivira na sudjelovanje na natjecanjima iz predmeta za koje se izvodi dodatna nastava.

Učenici su pod vodstvom svojih mentora sudjelovali na brojnim općinskim, županijskim i državnim natjecanjima. Škola je bila domaćin županijskim natjecanjima iz fizike, povijesti, u košarci, odbojci, sportskom plesu, 65. glazbenim svečanostima hrvatske mladeži te mnogim natjecanjima na općinskoj razini. Ukupno je na županijskim natjecanjima sudjelovalo 23 učenika/ca i 12 ekipa. Učenici škole sudjelovali su u natjecanjima na državnoj razini iz Hrvatskog jezika (1. mjesto), LidraNa, sportskog plesa (17. mjesto), košarke (djevojčice i dječaci 9. mjesto), odbojke (18. mjesto) i rukometa (9. mjesto), kros (12. mjesto), sportskom plesu/Urban (17. mjesto), atletici (13. mjesto), stolnom tenisu (9. mjesto). Učenica osmog razreda Vedrana Podravec na Državnom natjecanju iz Hrvatskog jezika osvojila je prvo mjesto te je nagrađena Oskarom znanja kao državna prvakinja.

Učenici su uz redovnu nastavu pohađali i izbornu nastavu vjeronauka, informatike, engleskog i njemačkog jezika (uključeno 1435 učenika), izvannastavne aktivnosti (uključeno 521 učenika), dopunsku nastavu (uključeno 138 učenika) te dodatni rad s nadarenim učenicima (uključeno 228 učenika).

Voditelj računovodstva Ravnatelj

 Andreja Jandroković dr.sc. Tomislav Bogdanović